ZAPISNIK

[bookmark: _Hlk79584113]22. sjednice Vijeća Mjesnog odbora „Petar Krešimir IV.“ održane 23. ožujka 2023. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Šola i Ana Štokalo. 

Vijeće Mjesnog odbora jednoglasno prihvaća zapisnik sa 21. sjednice Vijeća Mjesnog odbora „Petar Krešimir IV.“.

Vijeće Mjesnog odbora „Petar Krešimir IV.“, bez rasprave, jednoglasno donosi sljedeći


DNEVNI RED:


1. [bookmark: _Hlk103322994][bookmark: _Hlk103258837]Prestanak korištenja prostora – Grupa za urbanizam
1. Prestanak korištenja prostora – Rotaract klub Zagreb Centar
1. Zahtjev za povremeno korištenje prostorija Mjesnog odbora „Petar Krešimir IV.“ udruge ZAGREBAČKI BUBNJARI, donošenje zaključka
1. Zahtjev za povremeno korištenje prostorija Mjesnog odbora „Petar Krešimir IV.“ Arhitektonskog fakulteta, Katedra za urbanizam, donošenje zaključka
1. Izvješće o radu Vijeća Mjesnog odbora „Petar Krešimir IV.“ za 2022.
1. Program rada Vijeća Mjesnog odbora „Petar Krešimir IV.“ za 2023.
1. Zaključak o prijedlogu utroška sredstava sa pozicije Ostali nespomenuti rashodi poslovanja Vijeća Mjesnog odbora „Petar Krešimir IV.“ za 2023.
1. Prijedlog Odluke o izradi izmjena i dopuna Generalnoga urbanističkog plana grada Zagreba
1. Prijedlog Odluke o izradi izmjena i dopuna Generalnoga urbanističkog plana Sesveta
1. Molba Zavodu za zaštitu spomenika kulture i prirode za utvrđivanje stanja stabala platana na uglu Kružićeve i Držićeve uz Branimirovu tržnicu
1. Razno


Ad. 1. Prestanak korištenja prostora – Grupa za urbanizam

Vijeće je raspravljalo o tome kako Grupa za urbanizam više ne koristi prostorije Mjesnog odbora „Petar Krešimir IV.“.
Vijeće, nakon rasprave, jednoglasno donosi sljedeći


Z A K L J U Č A K
o prestanku korištenja prostorija Mjesnog odbora „Petar Krešimir IV.“ grupe građana "Grupa za urbanizam"

1. [bookmark: _Hlk107312191]Vijeće je raspravljalo o tome kako grupa građana „Grupa za urbanizam“ više ne koristi prostorije Mjesnog odbora „Petar Krešimir IV.“ te je, sukladno tome, odlučeno da Grupa građana „Grupa za urbanizam“ prestaje sa korištenjem dvorane u objektu mjesne samouprave, Zagreb, Ulica Kneza Branimira 67, u terminu prvog četvrtka u mjesecu od 18,00 do 21,00 sati.

1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad. 2. Prestanak korištenja prostora – Rotaract klub Zagreb Centar

Ana Štoklalo upoznaje prisutne da ju je Rotaract klub Zagreb Centar telefonski obavijestio kako ipak neće koristit prostorije Mjesnog odbora „Petar Krešimir IV.“ niti ih koriste.
Vijeće, nakon rasprave, jednoglasno donosi sljedeći


Z A K L J U Č A K
o prestanku korištenja prostorija Mjesnog odbora „Petar Krešimir IV.“ udruge „ROTARACT KLUB ZAGREB CENTAR“

1. Vijeće je odlučilo da udruga „ROTARACT KLUB ZAGREB CENTAR“, prestaje sa korištenjem dvorane u objektu mjesne samouprave, Zagreb, Ulica Kneza Branimira 67, u terminu ponedjeljkom od 20,00 do 22,00 sata.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad. 3. Zahtjev za povremeno korištenje prostorija Mjesnog odbora „Petar Krešimir IV.“ udruge ZAGREBAČKI BUBNJARI, donošenje zaključka

[bookmark: _Hlk126834173]Vijeće jednoglasno donosi sljedeći


Z A K L J U Č A K

1.	Udruzi ZAGREBAČKI BUBNJARI odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu subotom od 18,00 do 21,00 sat i na razdoblje od godinu dana.

2. Prostor iz točke 1. ovog zaključka koristit će udruga ZAGREBAČKI BUBNJARI bez naknade.

3. Udruga ZAGREBAČKI BUBNJARI se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad. 4. Zahtjev za povremeno korištenje prostorija Mjesnog odbora „Petar Krešimir IV.“ Arhitektonskog fakulteta, Katedra za urbanizam, donošenje zaključka

Vijeće jednoglasno donosi sljedeći


Z A K L J U Č A K

1.	Sveučilištu u Zagrebu, Arhitektonski fakultet, Katedra za urbanizam odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu četvrtkom od 9,00 do 13,00 sati i na razdoblje do 01. srpnja 2023.

2. Prostor iz točke 1. ovog zaključka koristit će Sveučilište u Zagrebu, Arhitektonski fakultet, Katedra za urbanizam bez naknade.

3. Sveučilište u Zagrebu, Arhitektonski fakultet, Katedra za urbanizam se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad. 5. Izvješće o radu Vijeća Mjesnog odbora „Petar Krešimir IV.“ za 2022.

Vijeće jednoglasno donosi sljedeće


IZVJEŠĆE O RADU

Vijeća Mjesnog odbora „Petar Krešimir IV.“ za 2022.

U 2022. Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 

Temeljem prijedloga Vijeća saniran je asfalt u Kružićevoj kod pješačkog prijelaza i kod ulaza u Ljekarnu. Obnovljen je asfalt na istočnoj strani Branimirove tržnice. Na inicijativu Mjesnog odbora je uklonjen kamen s pješačkog prijelaza i zamijenjen asfaltom, uređen je asfalt na stazama oko tržnice, a očekuje se i završno uređenje samog platoa tržnice do kraja ove godine.
Članovi Vijeća su posjetili tribinu za skupljanje otpada kao pripremu za novi sustv prikupljanja otpada i dijelili letke s informacijama o otpadu.
Vijeće je potaknulo i sudjelovalo u organizaciji nastupa glazbene škole i dječjeg kazališta u rondeli u parku.
Na inicijativu članova Vijeća su očišćene obrasle granitne kocke u parku.
Traženo je razmatranje rezerviranih parkirnih mjesta koja se ne koriste.
Traženo je uređenja stupića i postavljanja na pješačke prijelaze.
Traženo je uklanjanje gnijezda vrana u parku.
Traženo je postavljanje kanti za pseći izmet u parku i za običan otpad na području Mjesnog odbora.
Traženo je premještanje prometnog stupa kojeg automobili stalno udaraju na križanju Višeslavova-Krašimirac-Bauerova.
Redovno: odobravano je korištenje prostora udrugama, kontaktirani su komunalni redari radi uklanjanja otpada, krupnog otpada i vozila parkiranih na neprimjernim mjestima.


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Donji grad u sastavljanju dnevnog reda te prisustvovala sastancima koordinacije za rad vijeća mjesnih odbora. 


POTPREDSJEDNICA VIJEĆA

Pomagala je predsjednici Vijeća te obavljala i sve poslove koji su joj se povjerili. Sudjelovala je u pripremi prioriteta za 2023.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 


Ad. 6. Program rada Vijeća Mjesnog odbora „Petar Krešimir IV.“ za 2023.

Vijeće jednoglasno donosi sljedeći


PROGRAM RADA VIJEĆA 
MJESNOG ODBORA „PETAR KREŠIMIR IV.“ ZA 2023.

Na temelju Poslovnika i Pravila Vijeća Mjesnog odbora „Petar Krešimir IV.“ te sukladno Statutu Grada Zagreba svoj program za 2023. Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Petar Krešimir IV.“.


Vijeće Programom rada obvezno:

1. Donosi financijski plan;
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti;
3. Donosi Izvješće o radu Vijeće Mjesnog odbora „Petar Krešimir IV.“;
4. Prati realizaciju Plana komunalnih aktivnosti i Programa održavanja komunalne infrastrukture;
5. Raspravlja i donosi zaključke na osnovi zahtjeva građana;
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti, traže mišljenje vijeća mjesnog odbora;
7. Odlučuje o raspolaganju imovinom Mjesnog odbora.


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;


Program rada Vijeće Mjesnog odbora „Petar Krešimir IV.“ temelji se i na kontinuitetu svih prethodnih aktivnosti mjesnoga odbora i zahtjevima građana.
 

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova Vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad. 7. Zaključak o prijedlogu utroška sredstava sa pozicije Ostali nespomenuti rashodi poslovanja Vijeća Mjesnog odbora „Petar Krešimir IV.“ za 2023.

Vijeće jednoglasno donosi sljedeći


ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Petar Krešimir IV.“ iz Razdjela Proračuna Grada Zagreba 00502 na poziciji 271-3299 za 2023. ima 650,00 EUR.

2. [bookmark: _Hlk97816294]Vijeće Mjesnog odbora „Petar Krešimir IV.“ predlaže utrošak sredstava iz točke 1. ovog zaključka na sljedeći način:
1. Protokolarne potrebe (cvijeće, svijeće i sl.)	100,00 EUR
2. Uredska oprema (kopirni papir, sitni inventar,
wc papir, ubrusi, sredstva za čišćenje, sapun i sl.)	550,00 EUR

Ukupno:	650,00 EUR

3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.


Ad. 8. Prijedlog Odluke o izradi izmjena i dopuna Generalnoga urbanističkog plana grada Zagreba

Vijeće jednoglasno donosi sljedeći




ZAKLJUČAK

o prijedlogu Odluke o izradi izmjena i dopuna
Generalnoga urbanističkog plana grada Zagreba

1. Vijeće Mjesnog odbora „Petar Krešimir IV.“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba.

2. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 9. Prijedlog Odluke o izradi izmjena i dopuna Generalnoga urbanističkog plana Sesveta

Vijeće jednoglasno donosi sljedeći


ZAKLJUČAK

o prijedlogu Odluke o izradi izmjena i dopuna Generalnoga urbanističkog plana Sesveta

1. Vijeće Mjesnog odbora „Petar Krešimir IV.“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Sesveta.

2. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 10. Molba Zavodu za zaštitu spomenika kulture i prirode za utvrđivanje stanja stabala platana na uglu Kružićeve i Držićeve uz Branimirovu tržnicu

Vijeće je raspravljalo o tome kako je potrebno provjeriti stanje platana na uglu Kružićeve i Držićeve, na prostoru iza Branimirove tržnice. Jedno od stabala se nalazi u sredini ugostiteljske terase, polovicom debla je u grijanom, zatvorenom prostoru, a drugom polovicom je vani i nema vidljivo dostupnu vodu. Potrebno je provjeriti stanje platana i je li potrebno poduzeti mjere radi njihove zaštite kao vrijednih stabala.

Vijeće, nakon rasprave, jednoglasno donosi sljedeći


ZAKLJUČAK

o utvrđivanje stanja stabala platana na uglu Kružićeve i Držićeve uz Branimirovu tržnicu

1. Vijeće Mjesnog odbora „Petar Krešimir IV.“ smatra da je potrebno uputiti zamolbu Zavodu za zaštitu spomenika kulture i prirode da se provjeri stanje platana i je li potrebno poduzeti mjere radi njihove zaštite kao vrijednih stabala na uglu Kružićeve i Držićeve, na prostoru iza Branimirove tržnice. Jedno od stabala se nalazi u sredini ugostiteljske terase, polovicom debla je u grijanom, zatvorenom prostoru, a drugom polovicom je vani i nema vidljivo dostupnu vodu.

2. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 11. Razno

Robert Lokar postavlja pitanje što je s koševima za smeće. Ana Štokalo odgovara da je Vijeće još prošle godine, dok nije bilo koševa, izglasalo prijedlog postavljanja koševa u parku na Krešimirovom trgu, za što je dobivena suglasnost Zavoda za zaštitu spomenika kulture i prirode, kao i za postavljanje običnih koševa po okolnim ulicama. Tako da je procedura odrađena i sad se samo čeka da koševi budu dostupni.


Vijeće, nakon rasprave, jednoglasno donosi sljedeći

ZAKLJUČAK
o pohvali Podružnici Zrinjevac

1. Vijeće Mjesnog odbora „Petar Krešimir IV.“ je raspravljalo o tome kako je u prethodnom razdoblju park na Trgu Kralja Petra Krešimira IV. temeljito počišćen, biljke su orezane, tise koje su godinama mjesto nakupljanja smeća i nereda su orezivanjem donjeg djela postale otvorene, vidljivo je kako građani ostavljaju znantno manje smeća i nereda otkad je postignuta veća vidljivost u parku. U razgovoru sa stručnjacima za hortikulturu članovi Vijeća su dobili informacije da je orezivanje bilja u parku obavljeno u skladu s pravilima struke. Iz svih navedenih razloga radnicima i radnicama Podružnice Zrinjevac i njihovoj voditeljici Mirti Marasanov Vijeće upućuje pohvalu za odlično obavljen posao orezivanja i čišćenja parka tijekom veljače i ožujka 2023.

2. Ovaj će Zaključak biti dostavljen Zagrebačkom holdingu d.o.o., Podružnica Zrinjevac.


Sjednica je završila u 16:50

Zapisničarka: Ana Štokalo


KLASA: 024-08/23-003/636
URBROJ: 251-13-11-1/008-23-2

Zagreb, 23. ožujka 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

